A határozati javaslat elfogadásához 
egyszerű többség szükséges!


6. ELŐTERJESZTÉS
HARC KÖZSÉG ÖNKORMÁNYZATA KÉPVIELŐ-TESTÜLETÉNEK
2024. május 28. napján 1700 órakor tartandó rendes ülésére

Tárgy: Döntés Harc Község Önkormányzata 2023. évi belső ellenőrzési tevékenységének tapasztalatairól szóló éves összefoglaló ellenőrzési jelentés elfogadásáról
Előterjesztő és előadó: dr. Herczig Hajnalka jegyző	
Előterjesztést készítette: dr. Herczig Hajnalka jegyző, Balázsné Geier Klára belső ellenőr

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről. 
A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. Rendelet 49. § (3a) bekezdése szerint a jegyző a tárgyévre vonatkozó éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a képviselő-testület elé terjeszti jóváhagyásra. 

A belső ellenőrzési feladatok 2023. évi ellátására külső szolgáltatóval, Balázsné Geier Klára egyéni vállalkozóval kötöttünk megbízási szerződést. Ennek értelmében a belső ellenőrzési feladatokat Balázsné Geier Klára belső ellenőr Harc Község Önkormányzat Képviselő-testülete által jóváhagyott 2023. évi belső ellenőrzési terv szerinti ellenőrzést elvégezte és elküldte az ellenőrzési jelentését 
  
· Harc Község Önkormányzatánál a 2022. évi költségvetés vizsgálata tárgyában.

Az államháztartásért felelős miniszter által közzétett módszertani útmutató figyelembevételével készült 2023. évre vonatkozó ellenőrzési jelentés, illetve az intézkedési terv az előterjesztés mellékletét képezi. 

A fentiekre tekintettel kérem a Tisztelt Képviselő-testületet az alábbi határozati javaslat elfogadására!

H a t á r o z a t i   j a v a s l a t:

…/2024. (V.28.) önkormányzat határozat:
Belső ellenőrzési jelentés elfogadásáról

Harc Község Önkormányzata Képviselő-testülete a Balázsné Geier Klára belső ellenőr által benyújtott 2023. évi belső ellenőrzésre vonatkozó, a határozat mellékletét képező, jelentést megtárgyalta és a jelentésben foglaltakat, illetve az ellenőrzési jelentés alapján elkészített intézkedési tervet az előterjesztés melléklete szerint elfogadja.


Határidő: folyamatos
Felelős: Tóth Gábor polgármester, dr. Herczig Hajnalka jegyző
Határozatról értesül: 	Belső ellenőr
				Pénzügy
				Irattár

Harc, 2024. május 22.
									dr. Herczig Hajnalka sk.
jegyző
INTÉZKEDÉSI TERV

a Balázsné Geier Klára által Harc Község Önkormányzatánál a
a 2022. évi költségvetés vizsgálata tárgyában
 tartott ellenőrzés megállapításaira tekintettel

1. A Kölesdi Közös Önkormányzati Hivatal gondoskodik arról, hogy Harc Község Önkormányzatnál a jogszabályi előírásoknak megfelelően kerüljön működtetésre a belső kontrollrendszer által szabályozott kockázatelemzés, kockázatkezelés.

Felelős: jegyző
Határidő: 2024. évtől folyamatosan


Kölesd, 2024. május 21.

P.H.


					dr. Herczig Hajnalka
					jegyző



